Ei! Korij Elison!
Ko domājat par fragmentu no Megijas Breneres grāmatas?
Mičs Keslers nodemonstrēja nepieņemamu uzvedību,
par ko tika atlaists gandrīz pirms gada.
Un gada laikā daudz kas ir mainījies. Jauns TMS.
Skaidrs. Vai domājat, ka Mičs Keslers dod priekšroku melnādainajām?
Tiešām nezinu.
Skaidrs. Un kā ar Bredliju?
Vai domājat, ka Bredlija Džeksone dod priekšroku dāmām?
-Labrīt! -Labrīt, kungs!
LORA PĪTERSENA UBA 365 - VAKARA ZIŅAS AR ĒRIKU NOMANI
-Labrīt! -Labrīt! Esi klāt agri.
UBA+ raida visā pasaulē, Stella. Te nav ne agri, ne vēlu.
Man jāsazvanās ar Šanhajas studiju par licencēšanu.
Esi ļoti priecīgs, ņemot vērā to, cik ir agrs un cik slikti izskatāmies presē.
Stella, es gribu parunāt par to, ko vakar man teici.
Tas mani tiešām uztrauca.
Ko es teicu?
Tu jautāji, vai man viss ir labi.
Nav svarīgi, vai man viss ir labi.
Šie ir 200 metri brīvajā stilā.
Uzmanības pievēršana citu sajūtām ir divtonnīgs enkurs tev kaklā.
Lūdzu! Rūpējies par pasauli, maksā desmito tiesu, iemīlies - jebko. Brīvajā laikā.
Šeit sajūtas izsūc dzīvību.
Tās padara acis blāvas.
Tas, kā es jūtos, nedrīkst tevi uztraukt. Rūpēšanās par citiem
samazina spēju pieņemt sev labvēlīgus lēmumus.
Un, kas nāk par labu tev, nāk par labu uzņēmumam.
-Jā. -Jo tu tam piederi.
Un es tam piederu. Un mums pieder tas. Un mēs visi esam viens.
-Dzīves cikls. -Lai cikls nepārtrūkst!
Precīzi.
Velns, cik precīzi! Jā. Jā!
Atnāc pie manis ar Džeraldu un Lindu, kad būšu sazvanījies.
Jāizdomā, kā panākt, lai šīs skandalozās ziņas par TMS nostrādātu mūsu labā.
-Skaidrs. -Labi.
Lieliski!
-Čip! -Korij!
Labs lēmums par Loru. Reitingi vakar bija lieliski.
Jā, uzlēca gaisā, kad parādījās tas Vault gabals.
-Jā. Ārprātīga sakritība. -Jā.
Vienkārši saki Aleksai, lai atpūšas!
-Jā, pateikšu. -Labi.
Grasos runāt ar viņu tūlīt pat.
Jūsu zvans ir pāradresēts uz automātisku balss pasta sistēmu.
Aleksa Līvija...
...nav pieejama. Lūdzu, atstājiet ziņu pēc signāla!
Ko, pie velna, tu dari?
Tu, sasodītā stulbā maita!
Man likās, ka mani te gribi, jo esmu tev svarīgs.
Ne tikai tāpēc, lai nomierinātu tavu vainas sajūtu.
Viņi gribēja tevi - varu tikai minēt -
tāpēc, ka aplami iedomājās,
ka vēl nav izspieduši pēdējo cilvēcīguma pili
no tavas sausās sūda dvēseles jau pirmajā piegājienā.
Un varbūt, ka tā varēs nopelnīt naudu.
Bet nē. Tu esi tāda idiote!
Viņi tevi gribēja izsviest, bet tu atskrien pie viņiem atpakaļ.
Jo tu nespēj mīlēt citu cilvēku.
Tāpēc tagad tu vērsies pie strauji sarūkošajām
anonīmajām ļaužu masām,
kas tikai iedomājas, ka tevi mīl, jo viņi nezina, kāda esi patiesībā.
Patiesībā tu esi emocionāla slepkava.
Paņēmi šo sasodīto dūci un iegrūdi man pakaļā,
un tikai graizīji.
Patiesībā tu nostājies uz mana sliekšņa, lūdzot, lai atgriežos, tāpēc,
ka Bredlija Džeksone tev neļautu aizmirst,
ka tu mani uzmeti tikai, lai izglābtu sevi.
Bet zini ko? Tagad vairs nav kā agrāk.
Nē, nav! Zini, kāpēc?
Man vairs nav atlikusi nekāda pašcieņa, pie kuras tu varētu piezīsties,
tu, parazīte un manas cieņas izmantotāja!
Un tomēr es esmu te, Aleks.
Bet kur, ellē, esi tu?
...no rītiem.
Domā - viņa varētu neatnākt?
Cerams, ka ne. Mēs viņu cītīgi reklamējam.
Bet es viņu nevainotu.
Te trūka vienas garumzīmes.
Nav būtiski. Tikai gribēju, lai apskaties, pirms rādu viņai.
Nav jābūt ģēnijam, lai saprastu,
kura ir tā afroamerikāņu producente, par kuru raksta Megija.
Ei, Mija! Vai negribi uzmest acis šim?
Tas ir teksts sižetam par to fragmentu.
Vai esam objektīvi?
Esam.
Tad nē.
Es tev uzticos.
Paldies, Kiana. Šodien raidījumā The Morning Show
Dr. Henrijs Lūiss Geitss juniors,
brīnumainās pārvērtības un efektīvs astoņu minūšu treniņš.
Un - viņa ir lieliska vakarā, bet mums viņas pietrūka no rīta.
Starp mums būs Lora Pītersena.
Tāpēc palieciet ar mums pēc agrajām ziņām kanālā UBA 6, WGZQ,
Orlando nozīmīgākajā ziņu avotā.
Tieši tā. Nu atpakaļ pie jums, Džo un Kiana.
Beidzam. Raidījums pēc 30 minūtēm.
Gordon!
Vai viņa ir klāt? Gribu ar viņu parunāt pirms raidījuma sākuma.
Drīz būs, bet es pateikšu Lorai, lai piekāpj.
Labi, paldies!
Ārdžej, vai varam mirkli aprunāties?
Vai vari rezervēt manam brālim lidojumu no šejienes uz Jēgera lidostu Čārlstonā
un dabūt mašīnu, kas viņu savāktu no viesnīcas?
Nezināju, ka viņš ir te.
-Jā... Jā. -Vai mēs...
Nē. Man vajag brītiņu, pirms sākas raidījums. Vari to nokārtot?
-Jā. -Paldies.
BREDLIJA DŽEKSONE
-Hallo! -Tikko izkāpu no lifta.
Vai man aiziet uz tavu ģērbtuvi?
Nē, tev vakar bija taisnība. Labāk nepārcensties.
-Bredlija? -Labi.
Es tikai gribu tevi redzēt pirms raidījuma.
Tā.
Nu esmu savā ģērbtuvē. Kas par lietu?
Pirmkārt, vēlreiz - es gribu atvainoties.
Es to novērtēju.
Un vakar vakarā es pateicu brālim, ka viņam jābrauc prom.
Un aizsūtīju viņu mājās. Es tiešām novelku robežas.
Bredlij, es tevi nelūdzu to darīt.
Un par to, ko runājām vakar, - tas nav nokārtojams vienkārši.
Ko? Kas tad?
Tas ir nopietns jautājums, pirms eju uz raidījumu.
Un man vajadzīga skaidra galva.
Tagad galva vairs nav skaidra man.
Bredlij!
Man jāielaiž mati un grims.
Un pasaulē nav tik daudz grima,
lai panāktu, ka izskatos par šo priecīga.
Skaidrs.
Kā teiksi.
Tā, septiņas sekundes. Lai labs raidījums!
Pieci, četri, trīs...
-Lai labs raidījums! -Lai labs raidījums!
Tiek ziņots par 60 jaunā koronavīrusa gadījumiem
vairākos ASV štatos.
CDC ir brīdinājis, ka šīs slimības uzliesmojums šeit ir nenovēršams
un iedzīvotājiem jāgatavojas tam, ka ikdienas dzīve var tikt traucēta.
-Paldies. Sveiks! -Sveika!
Visi uzņēmumi ir brīdināti, ka...
Paldies.
Piedod, ka atņemu tavu komplektu. Tā. Nāc te!
Neko no tā neizsecini! Tas nav...
Kā teiksi. Nu tu būsi mans parādnieks.
Nu, viņa ir devusi kādu ziņu?
Nē. Gluži kā gaisā izkūpējusi.
KORONAVĪRUSS ITĀLIJĀ, DIENVIDKOREJĀ
Viņai droši vien bija vajadzīgs privātums.
Varbūt tad nevajadzētu piecas dienas nedēļā strādāt televīzijā.
Nav labākā profesijas izvēle, lai būtu privātums.
Kaut kur viņa uzradīsies.
-...Itālijā un Dienvidkorejā. -Jā, morgā.
Tā nejoko! Tas nav smieklīgi.
Kāpēc? Maz ticams, ka tā notiks, un, pat ja notiks...
Nu ko! Viņa nodzīvoja labi.
Man pietrūkst Elmairas Čipa.
Elmairas Čips ir miris. Viņš ir morgā kopā ar Aleksu.
Viņa uzradīsies.
Jūtam līdzi visiem Itālijā, kurus tas ietekmējis...
Paldies.
Vai tev neko nevajag, pirms šodien braucu prom?
Nezinu. Varbūt.
Varbūt.
Nedēļas beigās būšu tavā rīcībā.
Tiešām?
Kāpēc jāgaida nedēļas beigas? Te neviena nav.
Aizvērsim žalūzijas. Varam to izdarīt tepat.
Pie velna Aleksu! Izdarīsim to viņas kabinetā. Aiziet!
Parādīsim viņai!
-Es ne... -Ko?
-Vienkārši... -Ko?
Tas ir drusku riebīgi.
Riebīgi? Kas? Tas... ko es...
Tu kaut ko piedomā klāt. Es nebiju riebīgs.
Es piedomāju?
Piedod! Piedod! Piedod, es tikai...
Kad te būs mierīgāk, viss atkal būs normāli.
-Goda vārds. -Kad te būs mierīgāk?
Zini, Čip, tu te vienkārši skatījies televizoru.
Piedod! Apžēliņ! Piedod! Velns!
Jā, es... nu iešu.
Nē, nē. Ļauj man tevi pavadīt! Es tevi pavadīšu. Ja? Ir labi.
Labāk nevajag.
-Būt presē nevar būt slikti. -Vai to fragmentu izlasīji?
Jā, skaidrs, ka izlasīju. Cilvēciski? Jā, šausmīgi.
Bet, ciktāl tas attiecas uz mums, neko sliktu tur neredzēju.
Viņi ir prom. Freds ir rēgs. Mičs - tikpat kā miris.
Mēs te esam varoņi.
Stella un es - mēs esam UBA ziņu Arturs un Lancelots.
Džerald, tu varētu būt Merlins. Linda...
Tā. Zvana telefons.
Atvaino! Nolikšu nost.
Mija joprojām ir te. Tā nav viņas vaina, bet grāmata...
-Sagrozīšana. -Viņa neizskatās labi.
Viņa to pārvar. Viņa paceļas tam pāri.
Tas ir vēl viens veiksmes stāsts. Stipra, spēcīga sieviete.
Jā. Bet mēs pieņēmām atpakaļ Aleksu un Čipu.
Ei, atvaino, Džerald!
Uz otrās līnijas ir tava asistente. Esot steidzami.
Jauna asistente.
Viss ir krīze.
Nav iespējams, ka Aleksa ar Čipu tajā grāmatā izskatītos labi.
Bet viņi nav Mičs un Freds.
Tie ir divi piedošanas gadījumi.
-Piedošanas stāsts patīk visiem. -Čau, Sonja! Kas par lietu?
Tu zini, kāpēc. Katrs kaut ko ir sastrādājis un grib, lai viņam piedod.
Labi. Kā ar tām divām?
Bredlijas skatītāji ir Amerikas vidienē.
Nu, ja vispār ir divas lesbietes, kas varētu iepatikties Amerikas vidienei,
-tad tās ir viņas... domājams. -Uzgaidiet! Mirkli uzgaidiet!
Tā.
Es nezinu, kas tas ir, bet jums tas būtu jādzird.
Tā, es atvainojos. Mēs...
Man te ir sakaru problēmas, bet es nomainīju telefonu.
Vai varat atkārtot jautājumu?
Jā. Mani sauc Luka Romāno. Esmu reportieris.
Es strādāju avīzē Il Gazzettino Mestrē, Itālijā.
Es gribētu lūgt komentāru par Miča Keslera nāvi.
Tā, domāju, ka saprotu.
Vai esat ieguvis pierādījumu tam, ka Mičs Keslers ir miris?
Nē, es lūdzu jums komentāru. Pierādījumu man nevajag.
Nē. Vai jums ir pierādījums?
Vai esat ieguvis apstiprinājumu tam, ka tā ir taisnība?
Viņš esot cietis automašīnas avārijā pie Rivas.
Vai tas ir pie Komo ezera?
Šķiet - viņš bija tur, kad tā meitene uz viņu kliedza.
Vai sniegsiet komentāru?
Aģentūra nekomentēs...
-Ej! -...kamēr fakti nebūs pierādīti.
Bet paldies.
Un, Stella!
Lai vai kādā stāvoklī ir Aleksa, dabū viņu šurp!
Tas ir jaunākais par laikapstākļiem.
Siltāks laiks būs klāt pavisam drīz.
Es ilgošos pēc ziemas drēbēm.
Vai tā ir tikai man, ka labāk patīk ziemas drēbes?
Kad izskaties kā es, tad negribi slēpt savu seksīgumu.
Tā nav nekāda atbilde.
Bredlij, kā ar tevi?
Turpmāk raidījumā: prinča Harija pirmais brauciens uz AK
kopš atteikšanās no karalisko pienākumu pildīšanas.
Un vēl - gaidāmā grāmata par šo raidījumu pauž jaunus apgalvojumus.
Vai bijušais tā vadītājs Mičs Keslers izvēlējās krāsainās sievietes?
Pēc reklāmas pauzes.
Mums ir neapstiprinātas ziņas, ka Mičs Keslers ir miris.
Ko tu uzzināji?
Piezvanīja no kaut kādas itāļu avīzes un lūdza komentāru. Esot notikusi avārija.
Vairāk nekā mums nav. Korijs grib, lai par to ziņo Aleksa.
Geila, Gordon, Džoel, Leila, panāciet šurp, lūdzu!
Piezvanīja kāda itāļu avīze un pateica, ka Mičs Keslers ir miris.
Pie Rivas. Netālu no Komo ezera.
Džoel un Leila, atrodiet visu, ko varat!
Lai kā arī nebūtu, viņš ir mūsējais.
Tāpēc, ja tā ir taisnība vai ja kāds to tikai vēlētos,
pirmie par to ziņosim mēs.
Šī ziņa ceļos ātri, bet man vajag divus apstiprinājumus,
un mēs neziņosim, kamēr par to nezinās viņa ģimene. Ja?
-Geila un Gordon, vai varat palīdzēt? -Jā.
Jā. Bet Čips šo raidījumu pārzina kā savus piecus pirkstus.
Viņš būs aizņemts. Liels paldies. Paldies. Ejiet!
-Mija, nopietni. Tu to vari. -Mija, viss kārtībā?
Jā. Bet novilcini sižetu par to fragmentu, kamēr neesam droši.
Labi.
ALEKSA LĪVIJA
-Sveika! -Sveiks! Man ar tevi jārunā.
Es gribēju...
Pirms tu sāc, es tiešām gribēju kaut ko pateikt.
Zinu, ka, būdams heteroseksuāls baltais vīrietis, es nevaru...
Ak dievs! Aizveries! Man vienalga. Man tev jāsaka...
-Zinu, ka tas fragments bija smags... -Čip, es gribu... Aizveries!
Mičs varētu būt miris.
Velns! Tā, ko tev vajag?
Visvairāk man vajag, lai tu dabūtu šurp Aleksu.
Ar pārējo es tikšu galā.
Šī var būt viltus ziņa, bet aģentūra grib, lai viņa būtu gatavībā.
Tāpēc man vajag Aleksu Līviju šeit tūlīt pat.
-Jā. -Labi. Aiziet!
Karšu pakalpojumi. Kam pāradresēt jūsu zvanu?
Pārstāvim.
Paldies, ka piezvanījāt karšu pakalpojumiem. Runā Šeins.
Vai nosauksiet 15 ciparu skaitli,
kas apzīmē jūsu konta numuru, par kuru zvanāt?
Sveiks, Šein! Man tagad konta numurs nav pie rokas.
-Vai varu tā vietā nosaukt sociālo? -Protams. Kāds ir sociālais?
Lieliski. 740005924.
Labi. Jums būs jāatbild uz dažiem drošības jautājumiem.
Lai būtu!
Kā sauc jūsu labāko bērnības draugu?
Kolīna.
Un kāds ir jūsu mātes pirmslaulības uzvārds?
Lasaina.
Kāds bija jūsu pirmās mašīnas izlaiduma gads un modelis?
Tagad dodat grūtu? 1976. gada Plymouth Duster.
Drošības nolūkos - uz kā vārda ir reģistrēts šis konts?
Uz mana vārda - Aleksa Līvija.
Labi. Kā jums šodien varu palīdzēt?
Es mēģinu veikt pirkumu, bet tas neizdodas.
Tāpēc cerēju, ka jūs palīdzēsiet.
Man ļoti žēl. Tūlīt pārbaudīšu.
Es nekādus pirkuma mēģinājumus neredzu.
Tas... Esat drošs? Tas ir dīvaini.
Vai... Kas ir pēdējais, ko jūs redzat?
Pēdējais pirkums, ko redzu, ir izdevies.
Izskatās, ka tas ir bijis pirms divām dienām Milānas lidostā Linate.
Ziniet, es maksāšu skaidrā naudā. Paldies.
...un es strādāju UBA.
Man žēl, ka jums ar viņu bija slikta pieredze,
bet jums tas ir jānosaka par prioritāti, līdz nebūsim droši. Grazie.
-Cik tālu esi? -Lūdza pagaidīt. Džons ko pateica?
-Ak dievs! -Kas? Kas tev ir?
Kāds čalis tikko ievietoja šo bildi.
Te teikts "Maikls Keslers". Tas nav...
Nē. Bet pārējās detaļas saskan. Tas čalis ir Rivā.
Pat ja tas ir viņš, neizskatās tik traki. Būtu varējis izdzīvot.
Es redzu numura zīmi. Pārbaudīšu reģistrāciju.
Hallo! Jā.
-Angliski. Angliski, lūdzu! -Mija Džordana.
Kas zina, vai tas grāmatai palīdzēs vai kaitēs? Tas ir 50 pret 50.
Iespējams, cilvēki negribēs mesties virsū mirušam vīram.
Tas ir Mičs Keslers, Džerald.
Mums jāsagatavojas neprātīgam uzbrukumam.
Tā visiem būs pēdējā iespēja nograuzt viņu līdz kaulam.
-Cik tālu esam ar Aleksu? -Braucam pakaļ.
Kāpēc esi tik drošs, ka tas, ka par to jāziņo Aleksai, ir labākais lēmums?
Tu domā: vai tas ir labākais lēmums,
ka nežēlastībā krituša un nu jau miruša varmākas bijusī ekrāna sieva
pasaulei paziņo par viņa pēkšņo, pāragro nāvi?
Man tas šķiet neatvairāmi.
Sākas.
Viņš zina. Tas ir mūsu.
Vendel, čau! Kā klājas?
Nevaru sūdzēties. Vai esi dzirdējusi baumas?
Jā. Ar ko varu palīdzēt?
Tu šajā biznesā esi jauna, bet TV ziņas ir ģimene.
Dažreiz disfunkcionāla, bet tāpēc jau tas ir aizraujoši, vai ne?
Un zinu, ka ir daudz runāts par tā sauktajiem rīta kariem,
bet ir lietas, kas stāv tam visam pāri.
Cilvēka dzīvības zaudējums, īpaši ģimenēs ar bērniem, -
tas ir tik traģiski!
Ja tā ir taisnība, un es lūdzu Dievu, lai nebūtu,
es tikai gribēju pateikt, ka tas ir TMS sižets.
Mums to vēl neviens nav apstiprinājis,
bet mums izdevās uzzināt, ka viņš ir aizvests uz Sant'Angelo slimnīcu pie Komo.
Jūs to droši vien jau zināt, bet...
Jā. Liels paldies, Vendel.
Te ir ārprāts, bet paldies, ka piezvanīji.
Tas nozīmē daudz man. Tas nozīmē daudz mums. Drīz parunāsim!
Man jānodod šī informācija uz leju. Mums jāizdomā, kā to novadīt.
Tas kretīns nebūs miris velti.
Ak dievs! Stella, es sapratu. Paldies.
Tā. Šī ir slimnīca, uz kuru Mičs, domājams, ir aizvests.
Skaties, ko vari noskaidrot!
Reģistrēta uz Kleja Bekera vārda. Vai jums ir kontaktinformācija?
Klejam Bekeram pieder KVPQ.
-Viņš ir UBA līdzīpašnieks. -Ko?
Nu velns!
Šī ir Bekera kontaktinformācija. Pamēģini sazināties!
Džoel, slimnīca!
Es atgriezīšos.
-Sveiks, Džoel! -Sveiks! Vai sazinājies ar Aleksu?
Jā, tas nebūs tik ātri.
Viņa ir diezgan lielā šokā. Vai ko uzzināji?
Ja tas nav pa īstam, es gribētu viņu nomierināt.
Nē, no konsulāta neko.
Neviens neko oficiāli neziņo un pat ne neoficiāli.
Es redzēju pāris tvītu un fotogrāfiju no avārijas vietas.
Mašīna ir reģistrēta uz Kleja Bekera vārda.
UBA San Francisco Klejs Bekers?
Jā, acīmredzot. Tagad es zvanu uz slimnīcu.
Pag! Uz slimnīcu?
Jā. Saņēmām mājienu no NBN,
ka Mičs ir aizvests uz slimnīcu pie Komo.
Pasaki man tās slimnīcas nosaukumu! Gribu piezvanīt.
Es pašlaik mēģinu ar viņiem sazināties. Zvanu pa otru telefonu, kamēr runājam.
Džoel, pasaki man, kas tā par slimnīcu!
Apžēliņ! Labi. Tā ir...
Ospedale Sant'Angelo. Tā ir...
Sapratu.
Ak dievs!
Mija! Tev vajadzētu redzēt šo.
Jā. Es redzēju.
Parunāšu ar visiem pārtraukumā. Paldies.
Ceturtā, gatavībā! Ceturtā, aiziet!
Trešā, gatavībā! Trešā, aiziet!
Denjel, tu tikies ar iedvesmojošu ģimeni, kas paveikusi gandrīz neiespējamo.
Jā, un tas ir pavisam īpašs stāsts.
Nevaru sagaidīt, kad to redzēsiet.
Un jauns inhalators, ko tikko apstiprinājusi FDA,
varētu ne vien glābt astmatiķu dzīvību, bet arī ietaupīt naudu.
Pēc reklāmas pauzes.
Beidzam. Atpakaļ pēc četrām.
Drīkstu?
Paldies. Labrīt!
-Labrīt! -Labrīt!
Mazu uzmanību, lūdzu!
Donij, vari pārtraukt raidīšanu?
-Donijs saka - darīts. -Labi.
Es gribēju visus pabrīdināt par kādām ziņām.
Tās vēl nav apstiprinātas, un es atturējos ko teikt,
jo negribēju jūs lieki satraukt,
bet izplatās baumas.
Tātad Mičs Keslers vakar vēlu vakarā ir cietis autoavārijā
un šķiet, ka viņš tajā nav izdzīvojis.
Ak dievs!
Patiesībā tas izskatās arvien ticamāk, ka viņš nav izdzīvojis.
Mičs Keslers šajā raidījumā nostrādāja 15 gadus.
Tā nevar būt taisnība.
Un dažiem no jums tas tā vai citādi var būt smagi.
Kamēr neko nezinām skaidrāk,
es lūdzu jūs turpināt darīt to, ko jūs darāt.
Un neaizmirstiet, ka mēs esam ziņu organizācija.
Šī ir ārkārtīgi, neiedomājami slepena un neapstiprināta informācija,
tāpēc, lūdzu, nevienam to nesakiet!
Mičs bija... Mičs ir cilvēks.
Viņam ir ģimene.
Un mūsu uzdevums tagad ir iegūt apstiprinājumu - tādu vai citādu -,
pirms ko darām.
Tā, paldies jums. Paldies.
Ei, Mija! Cik droši mēs esam?
Kaut kas ir noticis. Par to esam diezgan droši.
Bet aģentūra grib, lai šo ziņu pavēstītu Aleksa,
ja būs kas jāpavēsta.
Nu taču!
Pronto soccorso.
Sveiki! Vai runājat angliski?
Sì, sì. Ko vēlaties?
Vai pie jums ir amerikāņu pacients?
Vai jūs man tikko zvanījāt?
Ko? Nē, nē. Mēs neesam runājuši.
Izklausījās kā jūs. Mēs esam ļoti aizņemti.
Es saprotu. Man tikai jāzina, vai pie jums ir vai ir bijis
pacients vārdā Mičels Keslers. K-E-S-L-E-R-S.
Nē. Ar tādu vārdu neviena nav.
Tiešām? Vai esat pārliecināta?
Neviena amerikāņu pacienta, kas cietis avārijā vai kur?
Vīrietis?
Jā. Baltais, pāri 50, sirmi mati, bārda.
Sì. Mums tāds ir bez dokumentiem.
-Vai viņš ir dzīvs? -Nezinu.
Pasakiet vēlreiz! Atstājiet telefona numuru!
Klau, par to es neuztraucos.
Man jāzina... Vai ar viņu kopā bija sieviete?
-Sì, sì, sì. -Kādā stāvoklī viņa ir?
Patiesībā ne visai labā.
Vai viņu sauc Aleksa Līvija? To noskaidrojāt?
Es nezinu.
Varat, lūdzu, piezvanīt mazliet vēlāk?
-Pagaidiet! -Paldies.
ĪSZIŅAS
MIJA DŽORDANA VAI DRĪZ BŪSI ATPAKAĻ?
Atvaino!
-Viņš mani gaida. -Nē, negaida.
Jā. Es tikko ar viņu runāju.
Nē. Viss kārtībā.
Korij, man vajag tavu palīdzību.
Man jārunā ar Koriju. Izej ārā!
Es esmu UBA ziņu dienesta prezidente.
Jebko, kas tev sakāms par UBA ziņām, vari sacīt man.
Un, ja tas nav par UBA ziņām, tad vācies ārā!
-Ko teiksi par to? Jā. Nemelo! -Labi.
-Ko? Vai Aleksa ir klāt? -Nē.
-Tieši to es mēģinu... -Kur viņa ir?
Vai varu runāt?
Pēdējoreiz es Aleksu satiku Vegasā. Tikko uzzināju, ka viņa ir Itālijā.
Un es domāju, ka viņa...
Domāju, ka viņa... Domāju, ka viņa varētu būt mirusi.
-Ko, pie velna, tu runā? -Tu mums to pasaki tikai tagad?
Kāda tam nozīme? Bļāviens! Atlaid mani!
Tu mani pieņēmi tik tāpēc, ka Aleksa piespieda.
Korij, es nāku pie tevis, jo tajā mazticamajā gadījumā,
ja viņa nebūs salūzusi miljons gabaliņos kaut kur Itālijas laukos,
tu to paturēsi slepenībā, vai ne? Jo tu par viņu esi atbildīgs.
Vai esi sazinājies ar kādu no viņas ģimenes?
Es nevaru zvanīt viņas ģimenei un viņus nobiedēt stīvus.
Neviens nezina, kurp viņa devusies. Viņi neko nezinās.
Pag! Kā tu zini, ka neviens to nezina?
Man to pateica viņas asistente.
Kail! Tūlīt pat atsauc šurp Aleksas Līvijas asistenti!
Viņa man neko vairāk neteiks. Viņai nepatīk tādi kā es, tāpēc...
-Parunāsi ar viņu? -Jā.
Cilvēki, kuriem ir astma, šonedēļ elpo vieglāk,
jo FDA ir apstiprinājusi pirmo nepatentēto astmas inhalatoru,
cenšoties uzlabot lētāku medikamentu pieejamību.
MIČ, ZINU, KA SEN NEESAM RUNĀJUŠI,
BET VAI TU TUR ESI?
...efektīvi kā atbilstošie zīmola inhalatori,
bet ir daudz lētāki.
Tairisa Pārkere no UBA par šo svarīgo apstiprinājumu pastāstīs sīkāk.
Otrā kamera, gatavībā!
Mija, Klejs Bekers atzvanīja. Viņš gaida. Koptelpas telefons.
-Sveiki! Klejs? Te Mija Džordana. -Sveika, Mija!
Atvaino! Te, Kalifornijā, vēl ir nakts vidus,
un es gribēju būt drošs, pirms tev atzvanu.
Jā. Protams.
Tā bija mana mašīna.
Mičs tur uzturējās mūsu mājā,
un no tā, ko esmu uzzinājis, domāju, ka tā ir taisnība.
Tātad viņš ir miris?
Jā, tā es to saprotu.
Vai viņa ģimene zina?
Man nelikās, ka tas būtu jāpaziņo man.
Vispār tas būtu jādara slimnīcai,
bet viņi ir pārslogoti,
un domāju, ka viņš nenēsāja līdzi pasi vai autovadītāja apliecību.
Jā. Skaidrs. Labi.
Jā. Ja uzzināšu vēl ko, es jums paziņošu.
-Paldies, Klej. -Labi.
Tātad vajag otru apstiprinājumu, pirms varu to palaist.
Labi.
Tekstu uzrakstīšu pati.
Atvaino! Es atvainojos. Man vajadzēja brītiņu atgulties.
Man mazliet sareiba galva, bet nu viss ir labi.
Jā. Nekur neaizej! Gribu ar tevi parunāt.
Viss kārtībā, Mija. Varam parunāt citreiz.
Vai varam tagad nestrīdēties?
Labi.
Es atvainojos par vakardienu.
Vakardiena bija smadzeņu čakarēšana.
Viss šis darbs ir smadzeņu čakarēšana. Dzīve ir smadzeņu čakarēšana.
Man jāiet pa dzīvi, izliekoties, ka nezinu,
ka man jāspēlē pēc citiem noteikumiem.
Es, zini... Es domāju, ka puisim darbā es patīku.
Domāju, ka es viņam patīku, kāda esmu, un man ar to pietiek.
Esmu gatava neņemt vērā viņa sievu un bērnus.
Kaut kur to nobāzt, lai pārmestu sev citreiz.
Un tad es sāku stāstīt sev stāstus, līdz tiem noticu.
Zini, kāpēc? Tāpēc, ka varbūt tie ir patiesi.
Un tad tas beidzas.
Un viņš ir zemisks.
Viņš izturas kā draņķis, bet es...
es izturu, atstāju to aiz muguras.
Un tad es dabūju darbu, pēc kura tiecos visu laiku.
Tad viņi izdod grāmatu, kurā teikts, ka es viņam nepatiku kā es,
bet es viņiem neticu.
Jo noticēt viņiem nozīmē noticēt, ka ar mani pašu bija par maz.
Un tad viņi samet mani kopā ar kaudzi citu sieviešu.
Ar sievietēm, kuras tiešām bija upuri
šim tukšajam, gribelīgajam cilvēkam, kurš gribēja tikai to, ko gribēja.
Un tas darbs. Kāpēc es to dabūju?
Kā atlīdzību par to, ka biju upuris? Bet es nebiju.
Es biju mīļākā.
Piedrāzt Miču!
Piedrāzt to tipu, kas mani nostādīja tādā stāvoklī.
Piedrāzt vīriešus! Viņi tikai čakarē man dzīvi.
Piedrāzt visus!
Tā es vakar jutos un izgāzu to uz tevi.
Es ļoti atvainojos.
Man likās, ka es pazinu īsto viņu, bet tajā grāmatā nav parādīts īstais viņš.
Un īstais viņš ir miris.
Ak dievs! Tas ir tik skumji!
Tik skumji.
Un man savas emocijas ir jāatliek malā un viņš jāsavelk kopā...
divās minūtēs.
Jā, man ir viņas paroles.
Bet tikai tāpēc, ka viņa tās neatceras.
Es nekad neskatos viņas e-pastā. To es nedrīkstu.
Ja viņa to zinātu, ja viņa uzzinātu, viņa mani atlaistu.
Viņa būtu ļoti nikna un...
Viņa varētu būt mirusi.
Viņa nav mirusi.
Esi ar viņu runājusi?
Jo mēs zinām, ka viņa devās uz Itāliju.
Uz Itāliju?
Un zinām, ka Mičs tikko gāja bojā autoavārijā.
Un zinām, ka kopā ar viņu bija kāda sieviete.
Velns!
Ei!
Aleksa sapratīs.
Sapratīs.
Tur, kur ir, viņa nokļuva tāpēc, ka bija saprātīga, vai ne?
Mēs tajā esam kopā. Viņa sapratīs.
Ja viņa nav mirusi.
Te. Šis varētu derēt.
Viņa ir rezervējusi lidojumu uz Tīterboro. Jānolaižas pēc pusstundas.
Paldies. Cerēsim, ka viņa tur ir.
Ak dievs!
Cilvēki uzzinās, kur viņa bija.
Jā. Ko lai šajā sakarā darām?
Nezinu. Tur jau tā jautrība. Tagad brauc!
Piedod!
Labi. Jā.
Jā.
Kail!
Saskaņā ar NCES datiem 2017. gadā
piektdaļa 12-18 gadus veco ASV skolēnu teica, ka skolā ir apcelti.
Vai spēj noticēt šim skaitlim?
-20 %? Bērni var būt nežēlīgi. -Tas tiešām ir satraucoši.
Bet ir arī daži drosmīgi, neparasti bērni...
Bredlij, tev jāiziet gaitenī.
Te ir tavs brālis. Ir slikti.
Ar vienu no viņiem tu runāji, vai ne, Bredlij?
Tā ir.
Mēneša sākumā es tikos ar Lī Baueru -
skolēnu, kurš man pastāstīja, ka apcelšana viņam bijusi līdz kaklam.
Un tas, ko viņš tad izdarīja, ir ievērības vērts.
Beidzam.
Kur Ņujorkas ziemas Mani neizspiež
Ved mani
Ei, re! Tā ir mana māsa.
-Sveiks! -Redzi?
-Bredlij, pasaki viņam, ka esi mana māsa. -Hel, ko tu te dari?
-Atnācu pie tevis. Sveiks, draudziņ! -Labi. Labi.
Labi.
Viss labi. Viņš ir mans brālis. Tas...
-Tiešām? -Jā, būs labi. Paldies, Džimbo.
Jā. Es atbraucu uz Ņujorku, bet tu mani pat neuzaicini...
-Tā. Tev jāiet. -...apskatīties, kur tu strādā?
-Ja? Es esmu darbā. -Kāpēc? Es...
Vai es atgādinu... Es tev atgādinu tēti, vai?
-Ko? -Tev par mani ir kauns.
-Un tas ir sāpīgi, Bredlij. -Tā, klau...
-Vai viss kārtībā? -Ir labi. Rīna, tu vari iet.
Tiešām. Viņam ir slikta diena.
-Kāpēc gribi, lai aizeju? -Nāc!
Tev nav jāaiziet, bet iedzer kafiju!
-Tu mani dzirdi? Apsēdies! -Es iedzeršu kafiju. Kafija ir laba.
Panāc! No Septītās avēnijas maukām
Un tev jācieš klusu, Hel!
Kāpēc? Te ir televīzija. Mani varētu atklāt, tāpat kā tevi.
Es izklāju savas ziemas drēbes
Tev ir jāaizveras.
Kāpēc?
Tāpēc, ka viņi domā, ka vakar ir miris Mičs Keslers.
Esmu tikai nabaga zēns Kaut mans stāsts ir stāstīts reti
Hel, ko tu dari?
Ei, Bredlij, vai drīz nāksi atpakaļ?
Ak dievs! Tā ir tava draudzene.
Lūdzu, neuzvedies te tā!
Vari palikt, bet, lūdzu, neuzvedies te tā!
Ei, Bredlij!
Ko?
Vai Mičs Keslers izdarīja pašnāvību?
Nē, tā bija autoavārija.
Vai viņš kādu nogalināja?
Hel, es nezinu.
Nu... Čau!
Mūsu tētis...
Viņš nogalināja bērnu, braucot dzērumā.
Un mēs bijām mašīnā.
Ak dievs! Tu, sasodītais ķēms!
-Kas? -Kāpēc tu man to nodari?
Redzi, tas... Tu tā dari visu laiku.
-Izliecies, it kā tev rūpētu. -Hel, tev jāiet.
-Tu neklausies. -Ej prom tūlīt pat!
-Tu atstāj mani nomirt. Nē. -Tev jāiet.
Meklējot vietas, ko...
Ei!
Izsauciet apsardzi!
Ei! Neaiztiec mani!
Nē. Laid mani vaļā!
Nē. Nē.
Bred! Bredlij! Bred! Bredlij! Nē.
Ei! Bredlij, nolādēts, palīdzi! Palīdzi man!
Nolādēts, palīdzi man! Bredlij!
Bred, lūdzu, ne... Lūdzu!
Bredlij, es atvainojos. Pie velna... Es atvainojos.
Palīdzi!
Nolādēts, palīdzi man!
-Labi, labi. -Es nevaru tur iziet.
Nē, tu vari. Vari.
Būs labi.
Cilvēku nosodījums ir riebīgs, bet tas nenogalina.
Es nezinu, ko lai daru. Vai esmu briesmīgs cilvēks?
Nē, nē.
Bet tev ir aukstasinīgi jāpaskatās uz savu dzīvi.
Tas vienkārši ir jāizdara, Bredlij. Ja?
Jā.
Vai esi gājusi pie psihoterapeita?
Baidos, ka man pateiks, ka esmu ārprātīga.
Tu neesi ārprātīga.
-Neesmu? -Nē.
Tu iemācījies tādu uzvedību, kas tev bērnībā palīdzēja izdzīvot ārprātīgā vidē.
Ja? Tagad tev tā nepalīdz.
Ak dievs! Ģimene mani tiešām ir sačakarējusi.
Un es viņus ļoti mīlu, bet nevaru viņus izmainīt.
Jā. Tāpēc varbūt ir laiks no viņiem nošķirties.
Es mēģināju panākt, lai Hels brauc mājās.
Un tad viņš tevi ierāva tajā atpakaļ, vai ne?
Bet viņš ir saputrojies un tā nav viņa vaina.
Viņam ir bipolārie traucējumi un šausmīgi vecāki.
Mums ir šausmīgi vecāki.
Klau, Bredlij! Paklausies manī!
Es saprotu, ka tā nav viņa vaina. Saprotu.
Bet vienā brīdī
vairs nav svarīgi, kāpēc viņš ir tāds.
Svarīgi ir tikai tas, ka viņš tavā dzīvē ienes haosu
un viņš negrib mainīties. Vai ne?
Tev ir jādomā par sevi.
Ja? Kas ir vajadzīgs tev? Padomā par to!
Man ir bijis jāaiziet no dažiem ģimenes locekļiem. Tas nav viegli.
Tev tā ir bijis?
Bet beigās ir vēl grūtāk.
Ak dievs!
Es nespēju iedomāties, ka man jāpamet mans mazais brālis.
Es nevaru viņu atstāt.
Ja viņš grib mainīties, vari aizsūtīt viņu uz rehabilitāciju,
bet tiešām, mīļā,
domāju, ka tev varētu būt jāaiziet prom.
Tā ir tava dzīve, Bredlij.
Tavējā. Ne viņa.
Sveika!
Ar tevi viss kārtībā.
-Ei, kāpēc tu raudi? -Es vienkārši priecājos, ka mani atradi.
Es priecājos, ka atradi mani.
Es tiešām par tevi uztraucos.
Klau, man tev kas jāsaka.
Kas?
Mēs domājam, ka Mičs ir miris.
Nē, es... Nē.
Es tikko biju pie viņa.
-Es zinu. -Tikko biju pie viņa.
Man ļoti žēl.
Nē, nē, nē.
-Būs labi. -Nē, nē.
-Aizvedīšu tevi uz mašīnu... -Nē, nē, nē...
-Man ļoti žēl. Es... -Nē, nē.
-Tā bija autoavārija. -Nē. Ak dievs! Avārija?
Jā, tā bija avārija. Un aģentūra grib, lai tu par to ziņotu.
Tāpēc... Būs labi. Tas...
Klau, viņi tagad gaida otru apstiprinājumu.
Acīmredzot viņam līdzi nebija dokumentu.
-Tāpēc... -Nē, nē.
-Itālijā tagad ir īsta elle. -Jā, bet...
Bet ar viņu neviena nebija, tāpēc neviens to nevar apstiprināt.
-Iedod man savu telefonu! -Ko?
-Iedod telefonu! -Ko?
-Iedod telefonu! -Ko? Ņem!
Fido!
Pronto.
Paola, te Aleksa Līvija.
Man žēl, Aleks. Viņš ir miris.
Vai tu biji kopā ar viņu?
Mašīnā ne. Es...
Vēlāk.
Slimnīcā.
Es viņu atradu.
Man tik ļoti žēl. Tik ļoti žēl.
Man arī.
Aleks...
viņš tevi ļoti mīlēja.
Ciao.
Vai Peidža zina? Vai bērni zina?
Diez vai. Nē.
Man viņai būtu jāpasaka.
Tu gribi viņiem piezvanīt?
Nē. Nē, man tas jāpasaka personiski.
Tā būtu pareizi.
Tā, lai būtu skaidrs - tu gribi braukt nevis uz studiju, bet...
Tūlīt pat. Jā.
Labi.
Viņai tas jādzird no kāda, kuram viņš nav vienaldzīgs.
...šī nākamā sadaļa - Ty's Trends bez Taja.
Vai lasīsim pārmaiņus...
Jā.
Kur tu esi? Tev vajadzēja atvest Aleksu jau pirms stundas.
Mija, čau!
Es nebraukšu tagad uz studiju, un tas ir mans lēmums, ja?
Bet man ir...
Es dabūju otru apstiprinājumu.
Tāpēc mēs aizbrauksim pateikt Peidžai personiski.
Atvaino, ka tas nenotiks pirmajās divās stundās,
bet, kad Peidža zinās, mēs jums pateiksim,
un tad varēsiet paziņot ēterā.
Aleks, man nevajag, lai tu to dari.
Vienalga. Drīz piezvanīšu.
Noliec!
Paldies, Mija.
Es ar tevi lepojos.
Apžēliņ!
Cik ziņu... Ak dievs! Cik ziņu tu...
Vai ir kāda problēma?
-Vai tas ir par Megijas grāmatu? -Nē, nē. Es...
-Kas... -Es tikai par tevi uztraucos.
Tas viss.
-Ko? -Es biju uztraucies. Viss labi.
Un nu, kad esi drošībā, vienkārši tās izdzēs, jo...
-Tu, sasodītā stulbā maita! -Tas... Tu vari...
Tev pat nav... Dod!
Neklausies to! Neklausies...
Nē, nē, nē. Ak dievs!
Lūdzu! Aleks, neklausies tajā!
-Es... Izbeidz! -Ak dievs!
Es biju ļoti dusmīgs, un es...
-Es zaudēju... -Kas tas ir?
Ak dievs! Es ļoti atvainojos. Es tā nedomāju.
...pēdējo cilvēcīguma pili...
-Aleks, paklausies! Lūdzu! -...no tavas sausās sūda dvēseles...
Lūdzu, neklausies to! Lūdzu, vienkārši izslēdz! Tiešām.
-Izbeidz! -Šis tiešām nav īstais brīdis.
-Lūdzu, izbeidz! -Šis galīgi nav īstais brīdis.
Piedod man! Piedod!
Starp mums bija negācijas, bet nu tās ir pagātnē.
-Ja? Ak dievs! Labi, ka zinu. -Es tās atstāju pagātnē.
-Nezināju, ka mēs... -Aleks, nenodari mums to!
-Mums beidzot viss ir labi, ja? -Ak dievs!
Lūdzu, vienkārši...
Šī tiešām ir pretīga diena.
Es gribu, lai zini, ka esmu tev piedevis visus...
Pag, ko?
Ko, ellē, piedevis?
Tu smejies par mani?
Apžēliņ, kāpēc tu man neļauj justies, kā man tagad būtu jājūtas?
Velns tevi rāvis!
Pag, kāpēc esi nikna uz mani?
Es biju gatavs tev piedot par visiem...
-Par ko? -Par ko?
Jā, par ko?
Tā. Izvilkšu sarakstu.
-Tā, te būs... -Ak kungs!
-Kā ar to... -Nolādētais kretīns.
...ka notinies no kandidātu debatēm?
Tad aizlaidi uz Itāliju - uz randiņu
-ar ļaunu seksuālo varmāku... -Aizveries!
...turklāt tieši tad, kad plosās pandēmija.
-Tu nesaproti. Nē. -Tad meloji man, ka tev sāp mugura.
Es centos izglābt mūsu karjeru. Ja es aiziešu pa burbuli, tad arī tu.
Izglābt mūsu karjeru? Kā? Kā tu glāb...
-Tu to izdarīsi, kniebjoties ar Miču? -Es nekniebos ar Miču!
-Atkal? -Ak dievs!
Kā lai es zinu? Kā lai zinu, kam ticēt?
-Kā lai es vispār ko zinu? -Esi greizsirdīgs?
-Vai par to ir runa? -Nu beidz!
-Tavai sūda iedomībai nav robežu. -Atšujies!
Greizsirdīgs uz to stulbo, beigto kretīnu, kurš izpostīja dzīvi man un mums visiem?
Jā, esmu greizsirdīgs uz Miču. Esmu.
-Esmu greizsirdīgs arī uz Hitleru! -Kā tu uzdrīksties?
-Ak dievs! -Ak kungs! Nolādēts!
Tā nav viņa vaina, ka tev nav mugurkaula.
-Es teicu, lai neklausies. -Apžēliņ!
Redzi? Nu tā ir mana vaina, jo noklausījos to sasodīto ziņu.
Bāc, tu gribi klausīties ziņas un uz tām atbildēt tikai tad,
kad tas palīdz tavai karjerai,
bet varbūt, kad cilvēks izkrata sirdi
tavam autoatbildētājam pēc tam, kad esi panākusi, lai viņu atlaiž...
-Ak dievs! Es tevi saudzēju. -...izpostījusi karjeru...
-Es centos tevi saudzēt, idiot. -Saudzēt? Tu iznīcināji manu karjeru!
Tu ar savu stulbo galvu nekad nesapratīsi,
ka es negribu sūkāt tavu daiktu. Nekad!
Skaidrs? Atvaino, ka tā! Apžēliņ!
Te nu viņa ir - Amerikas mīļumiņš.
Ej dirst! Es tevi tā neieredzu.
-Tik ļoti tevi neieredzu. -Tik ļoti tevi neieredzu.
Ja kādreiz teikšu ko citu,
-zini, ka es tev meloju, acīs skatoties. -Tik ļoti!
-Es tik nāvīgi tevi neieredzu! -Es tevi neieredzu.
-Ak kungs! -Aizveries!
-Kāpēc tu neatbildēji uz manām ziņām? -Izlaid mani ārā, lūdzu!
Aleks, čau!
Ak dievs!
Tedij!
Čau, mīļais!
Ak dievs! Kāds prieks tevi redzēt!
Vai mamma ir mājās?
Viņa meditē.
-Gribi, lai viņu pasaucu? -Es būtu ļoti pateicīga.
-Labi. -Mamm!
Mamm, te ir Aleksa.
Velns!
Aleks!
Peidža!
Ļoti atvainojos, ka uzrados bez pieteikšanās.
Man tikai tev ir jāpasaka...
Mičs cieta autoavārijā...
un viņš neizdzīvoja.
Paldies.
-Jā. Protams. -Ka man pateici.
Vai tu gribi parunāt vai ko?
Esmu te tevis dēļ.
Ko tas nozīmē?
Aleks!
Es vienmēr esmu zinājusi.
Lielākoties man nebija ne jausmas, kuras bija tās meitenes,
tad kāda starpība?
Bet tu mani pazini.
Un atšķirībā no visām pārējām nabaga meitenēm tev tas nebija jādara, vai ne?
Nē.
Un tu mani satiki viesībās un mani apskāvi.
Peidža, es...
Tas notika tikai divreiz.
Tikai divreiz?
Paldies tev par to.
Jūs abi bijāt viens otra vērti.
Jūs pat varētu būt viens un tas pats cilvēks, cik nu es varu spriest, tāpēc...
Jūtu līdzi par tavu zaudējumu.
Sveika! Te Mija.
Čau, Mija!
Es tikko pateicu Peidžai.
Varat paziņot.
Labi. Paldies, ka piezvanīji.
Ei, paklau...
-Vai tur gadījumā nav Bredlija? -Ir.
-Vai varu, lūdzu, ar viņu parunāt? -Jā.
Hallo!
Bredlij...
Es tikai gribu, lai zini: es tiešām domāju,
ka tu esi īstais cilvēks, kam tas jādara.
Jāpavēsta šī ziņa.
Kāpēc tu tā saki?
Tāpēc...
ka viss mainās.
Un šīs pārmaiņas sākās ar tevi.
Un es tikai gribu, lai zini, ka es tiešām...
Es tevi vērtēju ļoti augstu.
Tiešām. Tas viss.
Esam atpakaļ. Mēs pārtraucam raidījumu ar tikko saņemtām ziņām,
un gribam, lai vispirms jūs tās dzirdat no mums.
Bredlij?
UBA pirmā var apstiprināt, ka bijušais Morning Show vadītājs
un viena no leģendārākajām personībām rīta televīzijas vēsturē
Mičs Keslers ir traģiski gājis bojā
automašīnas avārijā šonakt Itālijas ziemeļos.
Viņš bija 52 gadus vecs.
Aiz viņa paliek bijusī sieva Peidža un bērni Tedijs un Džefs.
Keslers bija daļa no UBA ziņu dienesta ģimenes ilgāk nekā 20 gadus,
šajā laikā saņemot astoņas Emmy balvas.
Viņa laiks šeit negaidīti beidzās pagājušajā gadā,
kad tika atklāti vairāki seksuālu pārkāpumu gadījumi,
kas bija notikuši, viņam strādājot UBA.
Viņa karjera televīzijā bija izcila.
Kā raidījuma vadītājs viņš bija nevainojams -
attapīgs, pievilcīgs, jautrs, iejūtīgs.
Personiskajā dzīvē un ārpus šī raidījuma
viņa mantojums nav tik tīrs.
Pārmaiņas sabiedrībā reti norit viegli.
Saskaņot to, kas mēs bijām, ar to, kas esam un kas gribam būt, ir grūti.
Izprast, kas no pagātnes mums jāatceras,
kas jāpiedod, no kā jāmācās
vai kas jāignorē, -
to nav iespējams izdarīt eleganti.
No Miča nespējas to izdarīt citi šajā darbavietā cieta.
Un daudzi par to maksā joprojām.
Tulkojusi Inguna Puķīte